b'\n_START_ARTICLE_\nNarnian viimeinen taistelu\n_START_SECTION_\nJuoni\n_START_PARAGRAPH_\nNarniassa Metku-apina l\xc3\xb6yt\xc3\xa4\xc3\xa4 leijonan taljan. Metku aikoo huijata narnialaisia ja naamioi taljan avulla Pulma-aasin Aslaniksi. Narnialaiset luulevat Aslanin palanneen ja Metku hallitsee "Aslanin" nimess\xc3\xa4 ja orjuuttaa Narnian kansalaiset kalormenilaisten avulla. Kun Narnian kuningas Tirian saa kuulla puun hengelt\xc3\xa4, ett\xc3\xa4 mets\xc3\xa4\xc3\xa4 kaadetaan Lyhtykorvessa, h\xc3\xa4n l\xc3\xa4htee katsomaan mit\xc3\xa4 on tekeill\xc3\xa4. T\xc3\xa4ll\xc3\xa4 matkalla kuningas kuitenkin j\xc3\xa4\xc3\xa4 kalormenilaisten vangiksi. Vangittuna ollessaan Tirian saa avukseen Jillin ja Eustacen. Yhdess\xc3\xa4 he koittavat vapauttaa Narnian Metkun ja kalormenilaisten valloitukselta. He kuitenkin saavat viestin Pitk\xc3\xa4silm\xc3\xa4-kotkalta, ett\xc3\xa4 Cair Paravel on vallattu. Silloin he huomaavat ett\xc3\xa4 Metkun juonet on punottu ovelasti koko Narnian valtaamiseksi. He k\xc3\xa4yv\xc3\xa4t toivottomaan yrityksen murtaa apinan valta Narniassa. Lopulta oikea Aslan palaa ja kutsuu t\xc3\xa4hdet taivaalta ja her\xc3\xa4tt\xc3\xa4\xc3\xa4 Is\xc3\xa4 Ajan. Kuu ja Aurinko kuolevat taistellessaan toisiaan vastaan ja koko Narnian maa kuolee, lopulta j\xc3\xa4ljelle j\xc3\xa4\xc3\xa4 vain kylm\xc3\xa4 pimeys. Kaikki Aslaniin uskovat p\xc3\xa4\xc3\xa4siv\xc3\xa4t Aslanin maahan, todelliseen Narniaan. Peter, Edmund, Lucy, Eustace ja Jill saavat kuulla kuolleensa junaonnettomuudessa, "varjomaailmassa", nyt he ovat Aslanin maassa jossa he tapaavat kaikki Narnian kulta-aikana el\xc3\xa4neet yst\xc3\xa4v\xc3\xa4ns\xc3\xa4.'